Pozdrav s tri prsta

Pozdrav sa tri prsta je pozdrav jednom rukom sa otvorenim palcem, kažiprstom i srednjim prstom. Koriste ga Srbi kao nacionalni pozdrav, slično pozdravu sa dva prsta kojeg koriste drugi narodi, a koji označava pobjedu.

 Korištenje 
U Srbiji, pozdrav koriste uglavnom mladi. Može se vidjeti kod navijača i sportista kad slave pobjedu. Kada je reprezentacija Srbije i Crne Gore osvojila Svjetsko prvenstvo u vaterpolu 2005. godine, kapiten tima Vladimir Vujasinović je izjavio „hvala vam što ste bili uz nas u teška vremena, dali ste nam snage da osvojimo zlatnu medalju. Ponosan sam na vas, moju zemlju i moj narod“ i pokazao tri-prstaSwimming-Serbia's water polo team get heroes' welcome  by Reuters on August 2nd, 2005. Kada je reprezentacija Jugoslavije osvojila Evropsko prvenstvo u košarci 1995. godine, cjelokupna Jugoslovenska reprezentacija je podigla tri prsta. Saša Đorđević je, podižući tri prsta, izjavio „Nećemo da provociramo. Samo - to je Srbija, to smo mi, to sam ja - ništa više. To je moj ponos.“Prisoners of War  by Sports Illustrated

Kontroverze
Članovi drugih etničkih grupa, posebno Bošnjaci i Hrvati ovaj pozdrav često smatraju provokacijom. Srpski vojnici su pokazivali tri prsta kao pozdrav za vrijeme ratnih operacija u Hrvatskoj i Bosni i Hercegovini. Pokazivanje tri prsta u tim državama se najčešće smatra provokacijomsr icon „Dalmacija našeg detinjstva“ , Jasmina Lukač, „Danas“, 16. jul 2003 ili se ovaj pozdrav pripisuje nacionalistimahr icon "„Cjenik raspada Jugoslavije“ , Marinko Čulić, „Feral Tribune“, 25. maj 2006 do te mjere da je znalo da inicira tuče za vrijeme fudbalskih utakmicahr icon
"Utakmica sretno završila" , „Slobodna Dalmacija“, 14. mart 2005„Srbin uhapšen na hrvatskoj gej-paradi“ , Vijesti B92, 26. jun 2006en„Posljednja granica Sarajeva“, IWPR, Antonio Prlenda

 Eurovizija 2007 
Pobjednica Eurovizije, Marija Šerifović, slaveći maksimalnih 12 bodova koje je primila od Bosne i Hercegovine pokazala je tri prsta. Ovo je prouzrokovalo različite kontroverze kod bosanskih gledalaca čiji je jedan dio ovo shvatio kao provokaciju

 Olimpijske Igre 2008 
Beogradski list "PRESS" je objavio fotomontažu originalne fotografije agencije Reuters, gdje su američkom predsjedniku George W. Bush montirana tri prsta uz tekst da je "pozdravio srpske takmičare", umjesto originalne fotografije na kojoj sa svih 5 prstiju pozdravlja američki nacionalni tim.

Reference

Kategorija:Srbi
Kategorija:Pozdravi